Ego Alaydis, Dei gratia ducissa Burgundię, notum facio presentibus et futuris quod dominus Odo, dux Burgundię, maritus meus, dedit Deo et Beatę Marię et fratribus Cistercii, in puram et perpetuam elemosinam, XL sextarios avenę apud Rovram, in illis costumis et redditibus in quibus dominus Hugo, pater ejus, alios XL sextarios avenę, dum adhuc viveret, predictis fratribus in perpetuam elemosinam dederat et assignaverat, sicut in ipsius carta plenius continetur. Et ut hoc firmum et stabile in perpetuum permaneat, ego A., ducissa Burgundię, hanc elemosinam quę de dote mea est, laudo et approbo, et concedo et confirmo, presentis que scripti patrocinio ac sigilli mei appositione volo in perpetuum roborari. Actum anno incarnationis Dominice M°CC°VI° mense Augusto.